Curiosity potvrdila podmienky vhodné pre život na Marse v minulosti
Po detailnej analýze vzoriek získaných vŕtaním v marťanskej skale, získala Curiosiy jedinečné vzorky, ktoré analyzovala vo svojom palubnom chemickom laboratóriu. Po analýze vzoriek získali americkí vedci dáta potvrdzujúce existenciu podmienok pre život na Marse v jeho dávnej minulosti.
Curiosity tým splnila jednu z najhlavnejších úloh, ktorou bolo potvrdenie alebo vyvrátenie možností existencie podmienok pre život na Marse. Planéta Zem nie je definitívne jediným miestom vo Vesmíre, kde existujú alebo existovali podmienky vhodné pre život.
V analyzovaných vzorkách Curiosity potvrdila existenciu síry, dusíka, vodíka, kyslíka, fosforu a uhlíka. Všetky tieto prvky sú kľúčovými ingredienciami pre život. Tieto zložky boli nájdené v miestach krátera Gale, kde sa momentálne Curiosity nachádza. Kráter Gale je miestom, kde bolo v dávnej minulosti veľké riečisko a kde sa usadzovali sedimentárne vrstvy rovnako ako je tomu dnes na Zemi v ieste výskytu jazier alebo riek.
Miesta s podobnými usadeninami sa pritom vyskytujú na rôznych miestach červenej planéty. Na obrázku vyššie je vľavo snímok získaný sondou Opportunity (miesto snímku je kráter Endurance, Meridiani Planum ) a vpravo je snímok získaný sondou Curiosity (miesto – kráter Gale). Väčšie rozlíšenie snímkov je na tomto linku.
zdroje: NASA/JPL-Caltech/Cornell/MSSS
I am sorry that this post was not useful for you!
Let me improve this post!
Tell me how I can improve this post?